Page:Gems of Tannahill's songs, &c. &c..pdf/3

 TANNAHILL'S SONGS.

JESSIE, THE FLOWER O' DUNBLANE. The sun has gaun doun o'er the lofty Benlomond, And left the red clouds to preside o'er the scene, While lanely I stray in the calm summer gloaming, To muse on sweet Jessie, the flower o' Dunblane. How sweet is the brier, wi' its saft faulding blossom, And sweet is the birk wi' its mantle o' green; Yet sweeter and fairer, and dear to this bosom, Is lovely young Jessie, the flower o' Dunblane. She's modest as ony, and blythe as she's bonnie, For guileless simplicity marks her its ane; And far be the villain, divested o' feelin', Wha'd blight in its bloom the sweet flower o' Dunblane. Sing on thou sweet mavis, thy hynin to the e'enin', Thou'rt dear to the echoes o' Calderwood glen, Sae dear to this bosom, sae artless and winnin', Is charming young Jessie the flower o' Dunblane.